華陰有山行
作者：釋文珦
朝代：宋

paragraphs: 華陰有山，上與天齊。
仰望莫及，雲煙朝隮。
人迹罕到，群仙所棲。
餐食沆瀣，乘駕虹霓。
下視萬國，大倉一稊。
我欲從之，恨無飛梯。
何當遭逢，授以刀圭。
俾我服餌，妙合天倪。
髮白而黑，齒落而兒。
身復少彊，靡資提携。
一息萬里，匪拘東西。
蓬瀛閬苑，嬉遊忻忻。
納交松喬，誓無乖暌。
得玄秘道，終然弗迷。